પરંતુ ભાજપપ્રમુખ અમિત શાહની દરમિયાનગીરીને પગલે નીતિન પટેલને નાણાં ખાતું આપવામાં આવ્યું છે. પટેલે આજે ગાંધીનગરમાં એમનો હોદ્દો સંભાળી લીધો હતો અને બાદમાં બપોરે એ પોતાના મતવિસ્તાર મહેસાણા જવા રવાના થયા હતા. એ ત્યાં પહોંચ્યા એના થોડા જ સમયમાં, મુખ્યપ્રધાન વિજય રૂપાણીએ ગાંધીનગરમાં જાહેરાત કરી હતી કે નાણાંખાતું નીતિન પટેલને આપવામાં આવ્યું છે અને હવે આ મામલાનો અંત આવે છે.